François Kersaudy

François Kersaudy (født 22. september 1948) er en fransk historieprofessor.

Kersaudy er utdannet ved Institut d'études politiques de Paris, og ble senere professor ved Paris-Sorbonne. Han har forsket på andre verdenskrig, og spesielt Norges rolle i krigen. Kersaudy besøkte Norge for første gang i 1970, og utover 1970-tallet besøkte han Norge mange somre og lærte seg norsk. Hans første doktoravhandling handlet om årsakene til det tyske angrepet på Norge.

Hans først bok på norsk, Kappløpet om Norge, utkom i 1989. Deler av hans andre doktoravhandling ble utgitt på norsk i 1991 som Vi stoler på England : 1939-1949, og handlet om norsk-britiske forbindelser i denne perioden.

Kersaudys bok Winston Churchill : Le pouvoir de l'imagination (2000) vant de franske prisene Grand Prix d’Histoire de la Société des gens de lettres og Grand Prix de la biographie politique. Han fikk Order of the British Empire i 2012 for arbeidet med samtidshistorie og for britisk-fransk kulturutveksling.

François Kersaudy er sønn av Georges Kersaudy.

Referanser 

Historieprofessorer
Franske historikere
Honorære utnevnelser til Order of the British Empire